ભારતમાં મનમોહન સિંહની છાપ નબળા નેતાની છે, કારણ કે આપણા મનમાં શાસકોની જે છબી રૂઢ થયેલી છે એની સાથે મનમોહન સિંહની છબીનો મેળ નથી ખાતો. તેઓ મિતભાષી છે. તેઓ ઘાંટા પાડીને અને મુક્કા પછાડીને વાત નથી કરતા. લોકોને રાજી રાખવા જાહેર સભામાં એક વાત અને કૅબિનેટમાં એનાથી તદૃન વિપરીત વાત મનમોહન સિંહ નથી કરતા. બ્લેવેટનિક સ્કૂલ ઑફ ગવર્નમેન્ટ ડૉ. મનમોહન સિંહ જેવા નેતાઓ તૈયાર કરવામાં સફળતા મેળવશે તો વિશ્વને કમ સે કમ એક ફાયદો થશે; શબ્દાળુતા, ઢોંગ અને ખોટા આવિર્ભાવથી વિશ્વ-રાજકારણને મુક્તિ મળશે.